text: Sådan skal demente tackles
  23 oktober 2013 kl. 13.10
  Et plejehjem i Horsens har fundet ud af, hvordan man kan håndtere ældre, demente uden at bruge tvang.
  En gang imellem reagerer demente voldsomt, hvis de skal et eller andet.
  Men på Slotsgården i Horsens har de fundet på en fidus: De finder noget fra den dementes fortid, der gør dem trygge, og så falder de til ro, skriver DR Østjylland.
  I år har plejehjemmet ikke haft et eneste tilfælde af tvang.
  - Jeg synes, det er noget, man kan lære rigtig meget af. Jeg håber, at det er noget, der vil brede sig til alle plejehjem, siger Margrethe Kähler, der er chefkonsulent i Ældresagen til DR Østjylland.
  